പകുതി കാഴ്ചക്കാരുമായി തിയ്യറ്റര് തുറന്നാല് പാലക്കാട്: നീണ്ട ഇടവേളയ്ക്ക് ശേഷം സംസ്ഥാനത്തെ തിയേറ്റുകള് വീണ്ടും തുറക്കാനൊരുങ്ങുമ്ബോള് പ്രതീക്ഷകള്ക്കൊപ്പം ആശങ്കകളുമേറെ. ഈ മാസം 25 മുതലാണ് തിയ്യറ്ററുകള് തുറക്കാന് അനുമതി. സമ്ബൂര്ണ അടച്ചിടലില് വിനോദ നികുതിയായും ഫിക്സഡ് വൈദ്യുതി ബില്ലായും നല്ലൊരു തുക തിയേറ്റര് ഉടമകള് ചെലവാക്കേണ്ടി വന്നിട്ടുണ്ട്. ഇതില് ഇളവ് വേണമെന്നാണ് ഉടമകളുടെ പ്രധാന ആവശ്യം. സംഘടന മുഖേന സര്ക്കാരിനെ ഇക്കാര്യം അറിയിച്ചിട്ടുണ്ട്. അനുകൂല നിലപാടല്ലെങ്കില് തിയേറ്റര് അടച്ചിട്ട് പ്രതിഷേധിക്കാനാണ് ഉടമകളുടെ ആലോചന. കര്ശന നിയന്ത്രണങ്ങളാണ് തിയേറ്റര് തുറക്കുന്നതുമായി ബന്ധപ്പെട്ട് സര്ക്കാര് മുന്നോട്ട് വയ്ക്കുന്നത്. രണ്ട് ഡോസ് വാക്സിന് സ്വീകരിച്ചവര്ക്ക് മാത്രമേ പ്രവേശന അനുമതിയുള്ളൂ. ആകെ സീറ്റിന്റെ 50 ശതമാനം കാഴ്ചക്കാരെ മാത്രമേ അനുവദിക്കൂ തുടങ്ങിയ നിയന്ത്രണങ്ങളും അതിന്റെ പ്രായോഗികതയുമാണ് തിയേറ്റര് ഉടമകളെ ആശങ്കയിലാക്കുന്നത്. വലിയ പ്രതീക്ഷകളില്ല 25 ന് തിയ്യറ്റര് തുറന്നാലും റിലീസ് സിനിമകള് ഇല്ലാത്തതിനാല് വലിയ പ്രതീക്ഷയില്ലെന്ന് തിയ്യറ്റര് ഉടമകള് വ്യക്തമാക്കുന്നു. ചെറു സിനിമകള്ക്ക് ആളുകള് കയറുന്നുണ്ടോയെന്ന് നോക്കിയശേഷം മാത്രമേ ബ്രഹ്മാണ്ഡ ചിത്രങ്ങള് റിലീസ് ചെയ്യുകയുള്ളൂവെന്ന് നിര്മ്മാതാക്കള് വ്യക്തമാക്കിയിരുന്നു. കഴിഞ്ഞ അടച്ചിടലിന് ശേഷം ജനുവരിയില് തിയേറ്റര് തുറന്നപ്പോള് പ്രൊജക്ടര്, എ.സി. സൗണ്ട് സിസ്റ്റം എന്നിവയുടെ നവീകരണത്തിന് മാത്രമായി ലക്ഷങ്ങളാണ് ചെലവായത്. ഇപ്പോഴും ആ അവസ്ഥയുണ്ട്. ഹൗസ് ഫുള് ഷോകള് ലഭിച്ചില്ലെങ്കില് ഇനിയും കടുത്ത നഷ്ടം സഹിക്കേണ്ടിവരും. സര്ക്കാര് നികുതിയിളവ് പ്രഖ്യാപിക്കുകയും ഫിക്സഡ് വൈദ്യുതി ചാര്ജ് ഒഴിവാക്കുകയും വേണമെന്നാണ് ഇവരുടെ ആവശ്യം. 35 വമ്ബന് സിനിമ മലയാളം, തമിഴ്, തെലുങ്ക് ഭാഷകളിലായി മുപ്പത്തിയഞ്ചോളം ബ്രഹ്മാണ്ഡ ചിത്രങ്ങളാണ് റിലീസിന് ഒരുങ്ങുന്നത്. തിയേറ്രറില് ആളുകള് എത്തിയില്ലെങ്കില് ഇവയില് പലതും ഒ.ടി.ടിയിലേക്ക് ചേക്കേറുമെന്നും വിലയിരുത്തുന്നുണ്ട്. ഭ്രമം, കാണെ കാണെ, മാലിക്ക്, ഹോം തുടങ്ങിയവ ഒ.ടി.ടിയില് എത്തി. പല സിനിമകളും ഒ.ടി.ടിയില് റിലീസ് തീയതി പ്രഖ്യാപിച്ചു. റിലീസിന് ഒരുങ്ങുന്ന സിനിമ മരക്കാര് ഭീഷ്മപര്വം കുറുപ്പ് തുറമുഖം കേശു ഈ വീടിന്റെ നാഥന് ഈശോ കുഞ്ഞെല്ദോ ഉടമകളുടെ ആവശ്യങ്ങള് ഫിക്സഡ് ചാര്ജ് ഇളവ് വിനോദ നികുതി ഇളവ് 6മാസം ഫിറ്റ്നെസ് ഇളവ് 60,0001,00,000 രൂപ വൈദ്യുതി ചാര്ജ് 25100 കോടി നവീകരണത്ത് വായ്പ 8.5 വിനോദ നികുതി